Tärivere mägi
Tärivere mägi ehk Iisaku mägi (ka: Iisaku oos) on kõrgendik (oos) Ida-Viru maakonnas. See jääb osaliselt Iisaku aleviku ja osaliselt Tärivere küla alale. Mägi on osa Iisaku-Illuka oosistikust[viide?] ja Uljaste oosi järel maakonna kõrguselt teine looduslik koht[viide?]. Mäe absoluutne kõrgus on 89,3 m, teistel andmetel 94 m või 93 m, suhteline kõrgus 40 m. Mäge katab Iisaku parkmets. Mäel asub 28 m kõrgune puidust vaatetorn. Iisaku vaatetorni koordinaadid on 59° 6′ 25″ N, 27° 18′ 21″ E. Torni lähedal asub ka väike autoparkla.